
privind aprobarea dobândirii de către municipiul Timişoara, a terenului ce face obiectul renunţării la dreptul de proprietate de către 
SC BANU CONSTRUCT SRL
Prin adresa cu nr. CT2013-4203/04.09.2013, SC BANU CONSTRUCT SRL prin administrator Diaconescu Manuela, ne aduce la cunoştinţă renunţarea la dreptul de proprietate asupra imobilului înscris în CF nr. 430853, nr. top. 430853 în suprafaţă de 802 mp.

Prin “Declaraţia de renunţare la dreptul de proprietate” autentificată cu nr. 1053/22.08.2013 la notar public Muntean Dorina, proprietarul imobilului-teren mai sus menţionat, declară odată cu renunţarea la dreptul de proprietate şi faptul că imobilul care face obiectul renunţării la proprietate este liber de sarcini.


În conformitate cu art. 562, alin. 2 din Codul Civil coroborate cu art. 889 alin.1, în cartea funciară nr. 430853 a fost notată declaraţia autentificată sub nr. 1053/2013 a SC BANU CONSTRUCT SRL de renunţare la dreptul de proprietate.

În baza art. 553, alin.2 din Codul Civil, “Imobilele cu privire la care s-a renunţat la dreptul de proprietate conform art. 562 alin. (2) se dobândesc, fără înscriere în cartea funciară, de comună, oraş sau municipiu, după caz, şi intră în domeniul privat al acestora prin hotărârea consiliului local”.


În conformitate cu art. 889 din Codul Civil, „proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare...”
 
Având în vedere cele prezentate, propunem emiterea de către Consiliul Local al Municipiului Timişoara a unei hotărâri privind aprobarea dobândirii de către municipiul Timişoara, în domeniul privat, a terenului care face obiectul renunţării la dreptul de proprietate, înscris în CF nr. 430853 Timişoara, nr. top. 430853 în suprafaţă de 802 mp. 

